Illyustrativ foto Toshkent viloyatining Ohangaron tumanida yo‘l-transport hodisasi yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Qayd etilishicha, 1 avgust kuni X.M. boshqaruvidagi “Dong Feng” rusumli yuk avtomashinasini tuman hududidan o‘tuvchi M-39 yo‘lining yo‘l ta’mirlash ishlari olib borilayotgan 199-km.da haydab ketayotib, boshqaruvni eplay olmay beton to‘siqqa urilib chuqurga tushib ketgan. Natijada yuk avtomashinasi texnik shikastlangan. Halok bo‘lganlar va jarohat olganlar yo‘q.